CELEX: 62019TN0495
Language: da
Date: 2019-07-08 00:00:00
Title: Sag T-495/19: Sag anlagt den 8. juli 2019 — Rumænien mod Kommissionen

26.8.2019   
            
            
               DA
            
            
               Den Europæiske Unions Tidende
            
            
               C 288/64
            
         
      Sag anlagt den 8. juli 2019 — Rumænien mod Kommissionen
      (Sag T-495/19)
      (2019/C 288/79)
      Processprog: rumænsk
      
         Parter
      
      
         Sagsøger: Rumænien (ved C. Canțăr, E. Gane og R. Hațieganu, som befuldmægtigede)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse (EU) 2019/721 af 30. april 2019 om forslaget til borgerinitiativ »Samhørighedspolitik for ligestilling af regionerne og bevarelse af de regionale kulturer« annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Det første anbringende om en tilsidesættelse af artikel 4, stk. 2, litra b), i forordning nr. 211/2011 hvad angår Unionens beføjelser fastsat i traktaterne.
                  
                              —
                           
                           
                              Rumænien har gjort gældende, at traktaterne ikke giver retsgrundlag for, at Kommissionen kan fremsætte et forslag til en EU-lovgivningsakt i den retning, der ønskes af initiativtagerne til forslaget »Samhørighedspolitik for ligestilling af regionerne og bevarelse af de regionale kulturer«, idet dette forslag er åbenbart fjernt fra EU-institutionens kompetence til at fremsætte forslag til en EU-lovgivningsakt med henblik på traktaternes anvendelse som omhandlet i artikel 4, stk. 2, litra b), i forordning nr. 211/2011.
                           
                        
            
                  2.
               
               
                  Det andet anbringende om en tilsidesættelse af begrundelsespligten i henhold til artikel 296, stk. 2, i traktaten om Den Europæiske Unions funktionsmåde.
                  
                              —
                           
                           
                              Rumænien har gjort gældende, at begrundelsespligten fastsat i artikel 296, stk. 2, i traktaten om Den Europæiske Unions funktionsmåde ikke kan være begrænset til at oplyse initiativtagerne om de forhold, der er omhandlet i artikel 4, stk. 2, litra b), i forordning nr. 211/2011, herunder årsagerne til afvisning og tilgængelige administrative og retlige klagemuligheder.
                           
                        
                              —
                           
                           
                              I denne henseende har Rumænien gjort gældende, at begrundelsen for afgørelse (EU) 2019/721 er åbenbart utilstrækkelig. En åbenbart utilstrækkelig begrundelse hindrer de interesserede personer i at få kendskab til, hvad der er vedtaget ved registreringen af forslaget til initiativet, og i at handle derefter. Rumænien har ligeledes gjort gældende, at Retten udøver sin egen prøvelse af afgørelsens lovlighed.